
 ASOCIAŢIA JUDEŢEANĂ DE FOTBAL CARAŞ-SEVERIN      
320086, Lupac , primărie corp A2
  tel/fax 0255-210807; web: www.frf-ajf.ro; ajf_cs@yahoo.com
_________________________________________________________________________________              

REGULAMENTUL COMPETIȚIEI CAMPIONATUL – U15 JUDEȚEAN
                                                ediția 2026 – 2027
1. COMPETENȚE DE ORGANIZARE
AJF Caraș-Severin organizează etapa / faza județeană a competiției. 
FRF organizează prin Departamentul Competiții, Biroul Copii și Juniori etapa regională a competiției. 
2. PARTICIPANȚI
În campionatul județean organizat de AJF Caraș-Severin participă toate entitățile sportive afiliate la Asociația Județeană de Fotbal Caraș-Severin, care solicită înscrierea în campionat, acceptând, totodată, respectarea și aplicarea prezentului regulament.
Echipele care doresc să participe în Campionatul U15 Județean sunt obligate să solicite în scris, AJF Caraș-Severin, înscrierea în competiție. 
AJF Caraș-Severin competent teritorial verifică îndeplinirea condițiilor de participare și stabilește datele limită de înscriere stabilie de către Departamentul Competiții AJFCS și aprobate de către Comitetul Executiv și Adunarea Generală Ordinară din 17 august 2026. 
AJF Caraș-Severin organizează competiția pe teritoriul județului său etapa județeană a competiției Campionatul U15 Județean și are obligația de a transmite Departamentului Competiții, Biroul Copii și Juniori al FRF pânâ la 30 septembrie 2026 la tabelul cu echipele care participă în această competiție la nivel județean.
Asociațiile/Cluburile sportive participante sunt obligate să respecte în totalitate următoarele condiții:
• să aibă angajați antrenori calificați care să dețină minimum licența C - UEFA.
• să respecte statutul, regulamentele şi deciziile luate de către comisiile AJF Caraș-Severin.
• să dețină în calitate de proprietar (sau să aibă contract de închiriere pentru anul competițional 2026 – 2027) un teren omologat de către AJF / FRF / LPF în aceeași localitate în care clubul își are sediul social conform ROAF-AJFCS.
Cluburile organizatoare răspund de ordinea și securitatea participanților la competițiile organizate de către AJF Caraș- Severin. Operațiunile privind transferurile jucătorilor juniori eligibili se pot efectua în perioadele de transfer anuale aprobate de către Comitetul Executiv al FRF și Asociației Județene de Fotbal Caraș-Severin.
AJF / FRF nu poate fi făcută răspunzătoare de nici o accidentare suportată de un jucător, oficial sau suporter, de nici o pagubă suferită de către o persoană fizică, un club sau asociație sportivă. 
Se califică în etapele superioare ale competiției, organizate de FRF, echipele campioane de județ. Numele echipelor calificate vor fi transmise, de către AJF - uri, 
la Departamentul Competiții, Biroul Copii și Juniori până la data de 23 mai 2027, la adresa de mail competiții.juniori@frf.ro. 
3. DREPTUL DE JOC, NUMĂRUL JUCĂTORILOR ȘI DURATA JOCULUI
Au drept de joc în Campionatul U15 Județean ediția 2026 – 2027, jucătorii juniori născuți în anul 2012 și mai tineri și  în conformitate cu decizia  Comitetului Executiv al FRF din 3 iunie 2024, maximum 3 jucători (înscriși pe raportul de joc) născuți după 31 august al anului precedent (ex: 01.09.2011, 02.09.2011 ...șamd). 
Identificarea jucătorilor juniori în competițiile rezervate acestora se face pe baza carnetului de legitimare  și a cărții de identitate sau pașaportului conform ROAF-AJFCS. În cazul jucătorilor care nu au implinit vârstă de 14 ani, identificarea se poate face și în baza certificatului de naștere în original / copie avizată de Comisia Competiții saa fotocopiiu lor cărtii de identitate vizate cu stampilă de către Comisia Competitii a AJF Caraș-Severin. Nu se admit fotocopii ale documentelor CI/pașaport în format electronic! 
  Un joc se dispută între două echipe compuse fiecare din cel mult 11 jucători, dintre care unul   este portar. Pe raportul de joc se pot trece maximum 9 jucători de rezervă. 
Durata unui joc este de 80 de minute, împărțit în două reprize egale a câte 40 de minute, cu o pauză care nu va depăși 15 minute.             
Pe toată durata jocului se pot efectua cel mult 9 înlocuiri de jucători (pentru fiecare echipă - valabil la faza județeană), cu mențiunea că acestea pot fi facute în maxim trei opriri ale jocului. Dacă ambele echipe efectuează în același timp schimbare, se consideră oprire a jocului pentru fiecare echipă. Nu este considerată oprire a jocului pauza dintre cele două reprize ale timpului regulamentar de joc.  
4. TERENUL DE JOC
Suprafața terenului de joc
Terenul de joc trebuie să fie o suprafață de joc în totalitate naturală / artificială, omologat AJF CS conform ROAF-AJF Caraș-Severin. 
5. ASISTENȚA MEDICALĂ și AVIZUL MEDICAL
La jocurile Campionatului Judetean U15 faza județeană atât asistența medicală cât și viza medicală vor fi în conformitate cu ROAF AJF Caras-Severin.
Nerespectarea dispoziţiilor cu privire la legitimarea şi transferarea jucătorilor, viza anuală şi viza medicală atrage aplicarea sancţiunilor regulamentare.
Viza medicală va conține două date calendaristice, cea a efectuării controlului
medical respectiv data scandeței acestuia. Viza medicală va conține două ștampile, cea a unității sanitare (spital, cabinet medical, etc.) respectiv parafa medicului. 
Pentru echipele de juniori U15 viza medicală poate fi va fi aplicată atât de către cabinetul de medicină sportivă sau  de către medicul de familie al jucătorului, după caz. 
La toate jocurile din etapa județeană și regională, asistența medicală la teren va fi asigurată de către organizatori.
Cluburile/asociaţiile sportive sunt obligate să asigure asistenţa medicală pe toată durata desfăşurării jocurilor pe care le organizează, astfel:
a) la jocurile de juniori U15 din competiţiile aflate sub egida AJF CARAS-SEVERIN, obligatoriu cu medic sau asistent medical, acesta din urmă cu delegaţie de la Cabinetul de Medicină Sportivă; 
La toate jocurile din campionatele de juniori, jocurile pot începe numai dacă la teren sunt prezenţi medicul/asistentul medical.
 La toate jocurile, asistentul medical delegat va prezenta o delegaţie eliberată de organul sanitar competent, precum şi un act de identitate, această persoană fiind recunoscută drept cadrul medical delegat. În cazul în care, din motive obiective, asistentul medical delegat nu a ridicat delegaţia eliberată de organul medical competent, prin excepţie se admite ca arbitrul să decidă începerea jocului pe baza legitimaţiei de serviciu eliberată de unitatea sanitară, prezentată de asistentul medical. În acest caz, arbitrul va înscrie în raportul de arbitraj numele şi prenumele asistentului medical, numărul, data şi unitatea medicală care a eliberat legitimaţia.
Pentru disputarea unui joc oficial, organizatorul este obligat să asigure prezenţa la teren a unei autosanitare şi a unui autoturism sau a două autoturisme (pe care să fie inscripţionată o cruce roşie pe fond alb). Aceste mijloace de transport, ale căror numere de înmatriculare vor fi înscrise în raportul de arbitraj, trebuie să stea la dispoziţie, în incinta sau în imediata apropiere a terenului, pe toată durata jocului. Arbitrul este obligat să verifice respectarea acestei condiţii, înainte de începerea jocului şi, ulterior, până la terminarea jocului, potrivit dispoziţiilor prezentului regulament.
Arbitrii jocurilor sunt obligaţi să nu înceapă jocul în cazul în care cadrul medical delegat să asigure asistenţa medicală nu se prezintă la teren în maximum 30 minute de la ora stabilită pentru începerea jocului şi să nu continue jocul dacă asistenţa medicală nu este asigurată pe toată durata desfăşurării lui, potrivit dispoziţiilor regulamentului AJF Caraș-Severin.
ATENȚIE – Pentru etapa regională, avizul medical pe legitimațiile de joc este permis (este valabil) numai de la Policlinica (cabinetul) pentru Sportivi. 
6. SISTEMUL DE DESFĂȘURARE
CAMPIONATUL U15 – JUDEȚEAN AJF Caraș-Severin se desfășoară în perioada 5 Septembrie 2026 – 23 mai 2027.
Sistemul de desfășurare al competiției va avea următoarele etape:         
6.1. Etapa I – CAMPIONATUL U15 – JUDEȚEAN
23 Septembrie  2026 – 23 mai 2027
6.2. Etapa II – Etapa Regională U15 – JUDEȚEAN
 24 mai 2027 – 20 iunie 2027
6.1. Etapa I – CAMPIONATUL U15 – JUDEȚEAN
Participă în campionatul județean un  număr de 7  echipe înscrise în campionatul județean AJF Caraș-Severin. Campionatul se desfășoară în sistem 2 Tururi – 2 Returi în situația în care nici o echipă nu se retrage din competiție și se asigură numărul minim de 22 de meciuri obligatorii prevăzut în ROAF. 
   Echipa clasată pe locul unu la finele campionatului este declarată campioană județeană. În situația în care la finalul etapei regulare două sau mai multe echipe se află la egalitate de puncte, departajarea acestora se va face conform criteriilor definite în ROAF-AJFCS.
Dacă două sau mai multe echipe acumulează acelaşi număr de puncte după ce au jucat toate meciurile programate în campionat, clasamentul se va stabili pe baza aplicării, în ordine, a următoarelor criterii: 
a) numărul mai mare de puncte obţinute în jocurile directe disputate între echipele aflate la egalitate de puncte; 
b) golaverajul mai bun în jocurile directe; 
c) numărul mai mare de goluri marcate în jocurile directe;
d) golaverajul general mai bun (diferenţa între golurile marcate şi primite în toate jocurile din campionat);
e) numărul mai mare de goluri marcate în toate jocurile de campionat.
f) dacă egalitatea se menține, se va disputa un meci de baraj, dacă se decide campioana. 
Pentru a fi declarată eligibilă pentru participarea în Etapa Regională, campioana județeană U 15 AJF Caraș-Severin trebuie să dețină certificat fiscal pe zero eliberat de trezorier AJF Caraș-Severin până  la data de 21 mai 2027. În caz contrar, echipa campioană va fi stabilită de către Comitetul de Urgență/ Executiv al AJF Caraș-Severin în baza referatului întocmit de către Comisia Competiții.    
6.2. Etapa II – Etapa Regională U15 – JUDEȚEAN
Condițiile de paricipare sunt cele prevăzute în Regulamentul Campionatului Județean U17 aprobat de FRF. Respectând noua viziune dinamică a fotbalului românesc la nivel regional, în conformitate cu ședința Comitetului Executiv al FRF din 15 martie 2024 și ținând cont de necesitatea de a avea 6 județe în fiecare regiune, se împart cele 42 de Asociații Județene de Fotbal, rezultând 7 regiuni: prevăzute în Regulamentul Campionatul U17 Județean emis de către FRF și postat pe siteul federației. Pentru fiecare regiune în parte, se vor împarți prin tragere la sorți cele 6 echipe reprezentante de județ în 2 grupe a câte 3 echipe, urmând ca acestea să joace fiecare cu fiecare un meci, rezultând astfel 3 meciuri în fiecare grupa. Pentru programarea meciurilor se va folosi tabela Berger de 4, echipele primind numărul corespunzător în funcție de ordinea extragerii din urnă. Câștigătoarele grupelor vor juca finala regiunii, iar echipa câștigătoare va primi trofeul de câștigător pentru regiunea respectivă. 
ELIMINAREA TEMPORARA           
Eliminarea temporară este introdusă în cadrul acestei competiții pentru a încuraja comportamentul sportiv al jucătorilor și antrenorilor. Eliminarea temporară ține locul unui cartonaș galben, iar arbitrul poate elimina temporar un jucător pentru 7 minute dacă jucătorul comite una dintre următoarele abateri:
 • Simuleaza (în orice loc de pe terenul de joc) 
• Protesteaza prin vorbe sau gesturi la deciziile arbitrilor 
• Scoate tricoul după marcarea unui gol         
  De asemenea, în situația în care un membru al staff-ului unei echipe (sau unul din jucătorii de rezervă / înlocuiți), de pe banca de rezerve, protestează prin vorbe sau gesturi la deciziile arbitrilor, echipa în cauză poate fi sancționată cu eliminarea unui jucător din teren pe o perioda de 7 minute (jucătorul care va părăsi terenul de joc va fi ales și comunicat arbitrului de către antrenor).       
 PROCEDURA ELIMINĂRII TEMPORARE: 
• Un jucător, care comite o abatere sancționabilă cu eliminare temporară (vezi paragraful anterior), va fi ELIMINAT TEMPORAR, PENTRU O PERIOADA DE 7 MINUTE, arbitrul ridicând ambele mâini în fața jucătorului. 
NU VA FI ARĂTAT NICI UN CARTONAȘ. 
• Arbitrul va anunța ambele formații că jucătorul în cauză va fi eliminat temporar. 
• Arbitrul va îndeplini funcția de cronometror (în situația în care nu este al patrulea oficial aceasta funcție va fi preluată, fie de arbitru, fie de asistentul din fața băncilor de rezerve). 
 • Cronometrarea timpului de 7 minute începe după ce jucătorul în cauză părăsește terenul de joc și jocul este reluat. 
• Din acel moment, jucătorul eliminat temporar poate reveni pe banca de rezerve sau poate merge în zona rezervată încălzirii jucătorilor. Acesta trebuie să poarte o vestă de culoare diferită față de echipamentul jucătorilor din teren și a vestelor purtate de jucătorii de rezervă.
 • În cazul în care jucătorul în cauză este portar, acesta poate rămâne în teren, dar se va respecta procedura ca și în cazul oricărui membru al staff-ului. 
• În timpul celor 7 minute, jucătorul eliminat temporar nu poate fi înlocuit (cu excepția portarului) 
• Un jucător care primește 2 eliminări temporare în decursul aceluiași joc, nu va mai putea să participe la jocul respectiv, însă va putea fi inlocuit de un jucător de rezervă, doar după expirarea celor 7 minute. 
• Un jucător care are un cartonaș galben și primește o eliminare temporară NU VA FI ELIMINAT. 
• Un jucător care a primit o eliminare temporară și apoi primește un cartonaș galben, NU VA FI ELIMINAT 
• În situația în care o echipă rămâne în 8 jucători, iar unul dintre aceștia este eliminat temporar, jocul nu mai poate continua. În acest caz arbitrul este obligat să oprească jocul, echipa respectivă urmând să fie sancţionată cu pierderea jocului. 
PROCEDURA BRAVO
Ca urmare a implementării campaniei BRAVO, prin care FRF promovează Bucuria, Respectul,    Afecțiunea, Voința și Optimismul în relația cu tinerii sportivi, se introduce, în regulamentele de juniori U7 - U16, începând cu sezonul 2026 - 2027, următoarea procedură disciplinară referitoare la comportamentul neadecvat al spectatorilor / părinților participanți la jocuri:            
   În situația în care arbitrul jocului constată existența unui comportament neadecvat al spectatorilor / părinților participanți la jocurile de juniori din categoriile U7-U16, în interiorul stadionului /sălii / balonului, sau este informat asupra acestuia de către al patrulea oficial (dacă există) sau un alt oficial de joc, arbitrul va acționa după cum urmează:   
1. va opri meciul în conformitate cu dispozițiile Legii nr. 5 din Legile Jocului și va solicita efectuarea unor discuții directe între antrenorii celor două echipe și suporterii / părinții echipei pe care o conduc și, dacă este posibil, anunțuri prin stația de amplificare a stadionului prin care se va solicita încetarea de îndată a acestui comportament;
2. dacă după reluarea jocului, comportamentul neadecvat nu va înceta, arbitrul va suspenda jocul pentru 10 minute și va solicita jucătorilor să se retragă la vestiare. Pe durata suspendării, vor fi efectuate discuții directe între antrenorii celor două echipe și suporterii / părinții echipei pe care o conduc și, dacă este posibil, anunțuri prin stația de amplificare a stadionului prin care se va solicita încetarea de îndată a acestui comportament;
3. dacă după reluarea jocului, după suspendare, comportamentul neadecvat nu va înceta, arbitrul va fluiera sfârșitul jocului.
  Cu ocazia măsurilor menționate la alin. 1-3 de mai înainte, arbitrul poate fi asistat de observatorul de joc (dacă acesta a fost delegat) sau de un alt oficial de joc, pentru a stabili dacă comportamentul neadecvat a încetat.            
    Arbitrul va fluiera sfârșitul jocului numai dacă măsurile menționate la alin. 1-3 de mai înainte nu au condus la încetarea comportamentului neadecvat și numai după evaluarea impactului asupra securității jucătorilor și a spectatorilor ca urmare a sfârșitului prematur al jocului.        
       In categoria “comportament neadecvat” intră, fără a se rezuma doar la acestea, următoarele:      
- abuzarea verbală (jigniri, injurii etc.) sau lovirea / bruscarea propriilor copii,
- abuzarea verbală (jigniri, injurii etc.) sau lovirea / bruscarea staffului propriei echipe,
- abuzarea verbală (jigniri, injurii etc.) sau lovirea / bruscarea jucătorilor echipei adverse,
- abuzarea verbală (jigniri, injurii etc.) sau lovirea / bruscarea staffului  echipei adverse,
- contestarea permanentă a arbitrilor sau oficialilor de joc (dacă există),
 - lovirea / bruscarea acestora sau abuzarea verbala a acestora (jigniri, injurii etc.),
- intrarea în conflict cu alți spectatori / părinți (conflict verbal / fizic) etc.
      În cazul opririi definitive a jocului, echipa / echipele răspunzătoare va / vor fi sancționată / te cu pierderea jocului prin forfait (dacă jocul este într-o compeție cu rezultate și clasamente) și cu plata unei penalități de 2.000 lei la prima abatere. Începând cu a doua abatere de acest gen, penalitatea se dubleaza de fiecare dată.
7. COMPETENȚELE COMISIILOR AJF și FRF
Comisia Competiții AJF Caraș-Severin răspunde răspunde de organizarea Competiției  U15 Județean AJF Caraș-Severin, sezonul 2026 – 2027.
Comisia Județeană a Arbitrilor răspunde de delegarea arbitrilor la etapele Competiției Campionatului U15 Județean AJF Caraș-Severin, sezonul 2026 – 2027.
Comisia de Disciplină și Etică a AJF Caraș-Severin judecă toate cazurile în care este încălcat Regulamentul Disciplinar și toate cauzele în care nu se respectă ROAF-AJF CS.
Departamentul Competiții, Biroul Copii şi Juniori răspunde de organizarea Competiției Campionatului U15 Județean (regională) sezonul 2026 – 2027.  
Comisia Centrală a Arbitrilor răspunde de delegarea arbitrilor la etapele Competiției Campionatului U15 Județean (regională) sezonul 2026 – 2027. 
Comisia de Disciplină și Etică a FRF judecă toate cazurile în care este încălcat Regulamentul Disciplinar și toate cauzele în care nu se respectă ROAF. 
8. DISPOZIŢII ECONOMICE
Cheltuielile de cazare, masă și transport sunt suportate de fiecare club în parte pentru echipa proprie. De asemenea, indemnizațiile de arbitraj și observare sunt suportate de către echipele participante în competiție pentru fiecare joc în organizare proprie. 
Pentru a fi declarată eligibilă pentru participarea în Etapa Regională, campioana județeană U 15 AJF Caraș-Severin trebuie să dețină certificat fiscal pe zero eliberat de trezorier AJF Caraș-Severin până  la data de 21 mai 2027. În caz contrar, echipa campioană va fi stabilită de către Comitetul de Urgență/ Executiv al AJF Caraș-Severin în baza referatului întocmit de către Comisia Competiții.    
9. DISPOZIŢII FINALE
Competiția U15 Județean se dispută în conformitate cu dispoziţiile prevăzute în ROAF-AJFCS . Situaţiile neprevăzute vor fi soluţionate într-o manieră definitivă și irevocabilă de Comisia de Disciplină și Etică a AJFCS.
Dreptul de proprietate al AJF asupra competițiilor de juniori. AJF Caraș-Severin la nivel județean este proprietarul drepturilor de exploatare a competițiilor pe care le 
organizează. Toate jocurile organizate în cadrul competițiilor oficiale de juniori nu pot fi difuzate audiovizual (televiziune, telefonie mobilă, internet etc.) fără acordul 
AJFCS, după caz. Drepturile de exploatare a jocurilor din cadrul campionatelor oficiale nu se pot efectua fără consimțământul prealabil și expres al AJF Caraș-Severin.
Prezentul regulament se completează în mod corespunzător cu dispozițiile Regulamentului de Organizare a Activității Fotbalistice, Regulamentului Disciplinar, Regulamentului privind Statutul și Transferul Jucătorilor, Legilor Jocului pentru fotbal în 11 și a altor norme specifice activității competiționale, după caz.
NOTĂ: Datele de desfășurare a etapelor pot fi modificate în funcție de  de examenele MEC și structura anului școlar 2026 – 2027. 
Dacă există omisiuni în acest regulament, organismele de luare a deciziei vor lua hotărârea în concordanță cu prevederile regulamentelor AJFCS/FRF în vigoare.
Comisia Competiții AJF Caraș-Severin
____________________________________________________________________________________________________________________
Acest document este proprietate a Asociaţiei Judeţene de Fotbal Caraş-Severin. Utilizarea fără acordul scris al proprietarului nu este permisă.

